cyanic-selkie/wikianc huggingface dataset:
Stue (bygning)
Etymologi og betegnelser
Stue heter i dialekter stova, stoga eller stugu og het på norrønt stofa, stufa. Ifølge Falk og Torp skriver ordet seg fra latin der opphavsordet i romertiden ble brukt om badstue. Hos romerne var stort sett bare badstuen oppvarmet og da germanerne tok i bruk samme eller lignende oppvarmingsmetode for boligens vanlige oppholdsrom endret lånordet betydning til «oppvarmet rom». Det nederlandsk ordet stoof betyr oven eller komfyr (tilsvarende engelsk stove). Italiensk stufa betyr badstue eller ovn.
Aigues-Vives (Aude)
I et latinsk brev fra Udulgarius, abbed av Caunes (Minervois) til Roger Trencavel, vicomte av Carcassonne, datert til år 993 eller 994, er stedet omtalt som Aquaviva.
Stue (bygning)
Etymologi og betegnelser
Ifølge Håvard Skirbekk er stue (stove, stoge) et rom med ildsted og har blitt overført som betegnelse på hele huset. Høystue, loftstue eller oppstue viser til loft (to-etasjers bygning) som har ildsted i overetasjen. Betegnelsen loftstue har samtidig blitt brukt om stuer som har overetasje. En ram var en overetasje og ifølge Skirbekk bare brukt om rom over koven der det var sengeplass og tilgang med innvendig stige/trapp; et ramloft var da en overetasje i husets gavl med inngang fra svalen. Eilert Sundt antok at stuen var det første og på mange gårder det eneste huset med ildsted. Ifølge Ivar Aasen var ramstue en stuebygning med halvloft (ram) eller overetasje i den ene enden av bygget. De eldste stuene ble også kalt eldhus.
Røykstue er en stue uten skorstein slik at røyken må slippes ut gjennom en luke i taket (ljore). Stuer med åpent ildsted på gulvet blir kalt årestue. Stuer med røykovn (en slags peis uten skorstein) kalles røykovnstuer. Området under mønet, rót, ble i røykstover fylt med røyk og røykstuer ble i en del dialekter derfor kalt rótstover. Ivar Aasen definerte rótstove som stue som innvendig er åpne til mønet.
En panter i kjelleren
En panter i kjelleren er en roman fra 1998 av den israelske forfatteren Amos Oz.
Den norske utgaven kom på Pax forlag i 1999, oversatt av Kjell Risvik.
Stue (bygning)
Bakgrunn
Tradisjonelt (til omkring 1800-tallet) hadde gårdene i Norge mange bygge, ofte ett bygg til hvert formål. På store gårder på Østlandet kunne det være 30 bygninger eller mer, mens på mindre gårder var det vanlig med over 10 bygg. Stuen var bolighus med oppvarmet oppholdsrom, mens bu og loft ble brukt til både innkvartering og lager. Eldhuset fungerte som et grovkjøkken og vaskerom. Husdyrene ble holdt i et eget bygg (fjøs) og dyreforet ble oppbevart i et bygg for seg (løe) og dyreforet måtte fraktes til fjøset hver dag.
Utforming og utvikling
De eldste stuene i middelalderen hadde enten bare ett rom eller treromsplan. Det omtrent kvadratiske stuerommet opptok den ene enden av huset og var adskilt med en laftet tverrvegg fra en smalere del i den andre enden. Den var vanligvis delt i to med en sleppevegg av planker mellom gavlveggen og tverrveggen. I dette klevepartiet var inngangsdøren i rommet nærmest tunet, som ble kalt forstua eller i noen dialekter fordøra. Fra forstua var det dør i tverrveggen inn til stuerommet. Rommet bak forstua ble kalt kleven eller koven og hadde adkomst gjennom en dør fra stua. Presten og samfunnsforskeren Eilert Sundt kartla på 1800-tallet byggeskikken i norske bygder og mente at planformene i stuebygninger i alle norske bygder kunne føres tilbake til de kjente plantypene i middelalderen.
Det var alltid ildsted i stuerommet, men det kunne også være et sekundære ildsted i kleven, avhengig av hva den ble brukt til. Da åren ble avløst av peisen i mange bygder, ble det på Østlandet vanlig å flytte inngangsdøren fra forstua til selve stuerommet, omtrent midt på langveggen. Samtidig ble det ofte bygget en sval eller et bislag foran inngangen. Klevepartiet fortsatte noen steder å være todelt, men i mange bygder ble forstue og kleve slått sammen til ett rom i hele husbredden. Denne hustypen med to eller tre rom og direkte inngang til stua ble av Eilert Sundt kalt akershusisk stue fordi den var vanlig i hele det daværende Akershus stift.
Peisen førte også til store endringer i de faste innredningsskikkene. Siden røykåpningen i taket, ljoren, nå ble stengt, forsvant også lysåpningen, og vinduer ble nødvendige. Stuer uten ljore og med vinduer ble til å begynne med kalt «glass-stue» eller «klarstue». Disse ble vanlige på 1700-tallet. Peisen med pipe over tak gjorde det også mulig å innføre en flat himling og innrede et loft over stuerommet, og i neste omgang å bygge på en øvre etasje, som fikk adkomst fra en trapp i svalen. Toetasjes stuer ble vanlige på større gårder i mange deler av landet, og i Trøndelag ble de nær enerådende fra omkring 1800. På gårder der det ble oppført moderne bolighus med skorstein og røykstuen ble overflødig, har røykstuen blitt tatt i bruk som eldhus brukt som grovkjøkken.
De gamle grunntypene av stuebygninger ble også utvidet med tilbygg i lengden eller bredden, mange steder ved flytte mindre hus sammen under ett tak. Det kan påvises nokså faste tilbyggingsskikker i forskjellige regioner, til dels knyttet til spesielle perioder. Midtgangshuset, jærhuset og trønderlåna er kjente hustyper som opprinnelig oppsto ved å flytte separate hus inntil hverandre, men senere kunne bli oppført under ett.
Mange mindre gårder på Vestlandet delte husene mellom flere brukere slik at for eksempel to familier hadde røykstue sammen. De andre byggene på gården, som løe og eldhus, kunne også være delt mellom to eller flere brukere. Omkring 1800 var det blitt mindre vanlig med delt stue. Løe og eldhus var byggene som lengst hadde bruksfellesskap, mens stabbur og fjøs var de byggene en bruker typisk satte opp for seg selv.
Treromsstue
Treromsstue er en svært gammel hustype i Norge. Den var en videreutvikling av de eldste laftehusa – som bare hadde ett rom – ved at det ble satt inn en innvendig, lafta vegg som sammen med en plankevegg ga en tredelt romplan. I tillegg hadde stuene ofte en svalgang på framsida.
Treromsstuene hadde inngangsdør ved enden av den ene langveggen. Her kom en inn i forstua, som ofte ikke var stort breiere enn dørbredda. Fra forstua kom en inn i sjølve stua, som fra først hadde åpent ildsted (årestue), men som seinere fikk røykovn eller peis. Fra stua var det dør videre inn til koven, et lite rom som kunne ha forskjellige funksjoner. Koven var skilt fra forstua med en lettvegg, mens veggen mellom kove/forstue og stua var lafta.
H. Chr. Bjerings veg
'''H. Chr. Bjerings veg''' er en veg på Sørbyen på Gjøvik. Vegen er oppkalt etter ingeniøren og bilkonstruktøren Hans Christian Bjering.
Stue (bygning)
Treromsstue
Hustypen går tilbake til middelalderen, og har vært vanlig som bolighus både i byene og på bygda over det meste av landet i århundrer.
Bindeord
Bindeord er ord eller fraser som viser forholdet mellom paragrafer eller deler av en tekst eller tale. Disse gir større sammenheng ved å gjøre det mer eksplisitt eller signaliserer hvordan ideer forholder seg til hverandre. Overganger er «broer» som «bærer en leser fra avsnitt til avsnitt.» Overganger veileder leseren gjennom trinnene av logikk, trinn av gangen, eller gjennom fysisk plass. Overganger «...koble ord og ideer, slik at dine lesere ikke trenger å gjøre det mentale arbeidet for deg.»
Definisjon
Elementer i et koordinere forholdet er lik i verdi, kvalitet, eller betydning. for Å vise en kobling mellom likeverdige elementer, bruke en koordinerende overgang.
Ivan Horvat
Ivan Horvat (født 17. august 1993) er en kroatisk friidrettsutøver som konkurrerer i stavsprang. Han representerte landet sitt under Sommer-OL 2012 i London, der han ble utslått i kvalifiseringen i stavsprang.
Dorbignyolus
Dorbignyolus er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.
Utbredelse
Arten er utbredt i Øst-Afrika (Etiopia, Somalia, Kenya og Tanzania).
Eksterne lenker
Dorbignyolus
Alfred Jansons diskografi
Alfred Jansons diskografi er en oversikt over Alfred Jansons plateutgivelser fra 1955.
Procambarus reimeri
Procambarus reimeri  er en art av ferskvannskreps innenfor den artsrike slekten Procambarus, og den tilhører underslekten Girardiella som har en ganske stor utbredelse nord-sør i USA fra omtrent de store sjøene og vest for Appalachene gjennom Midtvesten ned mot Mexico, noe lengre vest enn hva underslekten Ortmannicus går.
Arten hører videre under familien Cambaridae (orden Reptantia) blant tifotkrepserene. Procambarus reimeri er en av anslagsvis 160 arter i slekten Procambarus. Akkurat denne arten lever bare i delstaten Arkansas.
Taksonomisk plassering
En moderne oppdatering av systematikken gis her på høyere nivå med basis i WoRMS-databasens systematikk fra 2013. , og på slektsnivået med basis i Fetzner et al (2005), men med bare et utvalg av de om lag 160 artene gjengitt:
Lenchu Kunzang
Lenchu Kunzang (født 10. februar 1992) er en bhutansk skytter som konkurrerer i rifle.
Hun representerte Bhutan under Sommer-OL 2016 i Rio de Janeiro, der hun ble nummer 45 i 10 meter luftrifle.
Under Sommer-OL 2020 i Tokyo ble hun nummer 43 på 10 meter luftrifle.
Tillite Spur
Tillite Spur er en liten, bratt fjellframspring i Marie Byrd Land. Den er seks kilometer lang, og heller ned fra det sørlige Wisconsin Plateau mellom Red Spur og Polygon Spur og ender ved østsiden av Olentangybreen. Den ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1960-64. Navnet ble foreslått av John H. Mercer, en geolog i US Antarctic Research Program (USARP) i området i 1964-65, fordi bergarten tillitt ligger over granittklippene på framspringet.
Microrchestia macrochela
Microrchestia macrochela er en art i slekten Microrchestia innenfor tangloppefamilien av ordenen Senticaudata, som inngår i gruppen av amfipoder.
Graham Chapman
Graham Chapman (født 8. januar 1941, død 4. oktober 1989) var et av seks medlemmer i den britiske humorgruppen Monty Python.
Chapman hadde blant annet hovedrollen som Brian i filmen Profeten Brians liv og historie, som i en periode var bannlyst fra norske kinoer på grunn av påstander om blasfemi. Han spilte også Kong Arthur i Monty Python og ridderne av det runde bord.
Chapman var homofil, og var blant de første kjendisene i Storbritannia som sto åpenlyst fram med sin seksuelle orientering.
Ayonika Paul
Ayonika Paul (født 23. september 1992) er en indisk skytter som konkurrerer i rifle.
Hun representerte India under Sommer-OL 2016 i Rio de Janeiro, der hun ble nummer 47 i 10 meter luftrifle.
Aaron Blunck
Aaron Blunck (født 24. april 1996) er en amerikansk freestylekjører som konkurrerer i halfpipe. Han representerte landet sitt under Vinter-OL 2014 i Sotsji, der han ble nummer 7.
Under Vinter-OL 2022 i Beijing, ble han nummer 7.
Nikita Filippov
Nikita Filippov (født 7. oktober 1991) er en kasakhstansk friidrettsutøver som konkurrerer i stavsprang. Han representerte landet sitt under Sommer-OL 2012 i London, der han ble utslått i kvalifiseringen i stavsprang.
Bowen Cirque
Bowen Cirque er en dalbunn nord-nordøst for Mount Wegener i Read Mountains i Shackletonkjeda. Den ble fotografert fra luften av U.S. Navy i 1967 og kartlagt av British Antarctic Survey i 1968-71. I forbindelse med at steder i området ble navngitt etter geologer, ble den navnsatt av UK Antarctic Place-Names Committee i 1971 etter Norman Levi Bowen, en amerikansk eksperimentell petrolog som spesialiserte seg på likevektfasen til smeltesystem av silikat.
Takashi Hiraide
Takashi Hiraide (平出 隆 Hiraide Takashi, født 21. november 1950 i Moji, nå en del av Kitakyūshū, Fukuoka) er en japansk poet og kritiker. Hans verker Til valnøttens gjenstridige utholdenhet (fra 2013, utgitt av Forlaget Oktober) og Katten (fra 2014, utgitt av forlaget Press) er utkommet på norsk.
Paolo Ottavi
Paolo Ottavi (født 7. januar 1986) er en italiensk turner som spesialiserer seg i apparatturn. Under Sommer-OL 2012 i London representerte han landet sitt, der hans beste resultat var nummer 24 i ringer.
Working kelpie
Working kelpie er en variant av australsk kelpie (samlebetegnelsen er kelpie), en hunderase som oppsto i Australia på andre halvdel av 1800-tallet. Working kelpie skiller seg fra australsk kelpie gjennom å være avlet utelukkende for sine brukshundegenskaper som gjeterhund, noe som gjør den mer variabel i eksteriøret. Australsk kelpie avles for både sine eksteriør- og bruksmessige egenskaper, og anerkjennes som sådan av FCI/NKK.
Norsk Sau og Geit er raseklubb for working kelpie i Norge, men også Norsk Working Kelpie klubb (NWKK) er en aktør som jobber med rasen. Sistnevnte organisasjon er konkurranseorientert og arrangerer Kelpiemesterskapet, en konkurranse i handling av working kelpie.
Greatest Lovesongs Vol. 666
Greatest Lovesongs Vol. 666 er debutalbumet til det finske Love Metal-bandet HIM. Albumet ble spilt inn i løpet av 15 dager, sommeren 1997, med produsent Hiili Hiilesmaa, som vokalist Ville Valo har kreditert som det sjette medlemmet av bandet grunnet hans hjelp med å skape bandets lydbilde. Albumet ble sluppet 3. november 1997.
Musikalsk har albumet blitt beskrevet som en blanding mellom heavy metal og 80-tallets rock og goth, med tekster som omhandler kjærlighet og død. Albumet er det eneste som har med keyboardist Antto Melasniemi og trommeslager Juhana «Pätkä» Rantala.
Heteroligus meles
Heteroligus meles er en bille som hører til gruppen hornbiller i familien skarabider (Scarabaeidae).
Utseende
En middelsstor, bredt oval, blank, rødbrun hornbille. Arten har ikke horn på hodet eller uthulinger på pronotum, men det er et par ganske små knøler foran på pronotum. Dekkvingene er hvelvede med fine, utydelige punktrader.
Urata Rama
Urata Rama (født 20. desember 1986) er en kosovisk skytter som konkurrerer i rifle.
Hun representerte Kosovo i Sommer-OL 2016 i Rio de Janeiro, der hun ble nummer 48 i 10 meter luftrifle.
Heteroligus meles
Levevis
Larvene lever i jorda.
Utbredelse
Arten er vidt utbredt i Afrika.
Lorentz Nitters veg
Lorentz Nitters veg er en veg på Sørbyen på Gjøvik. Vegen er oppkalt etter presten Lorentz Nitter. Lorentz Nitter kom til Gjøvik som jernbaneprest under byggingen av Gjøvikbanen. Nitter var også fra 1915-1923 residerende kapellan i Vardal.
Love Metal (sjanger)
Love Metal er en sjanger etablert av det finske bandet HIM, og er i hovedsak kun de som bruker. Kjennetegn ved sjangeren er at tekstene gjerne omhandler død og kjærlighet i en gotisk stil, og at det gjerne er en litt saktere versjon av metal. Den er sterkt påvirket av heavy metal (særlig bandet Black Sabbath) og 80-tallets goth rock.
The Thirteenth Floor
The Thirteenth Floor er en science fiction krim thriller-film fra 1999. Den er regissert av Josef Rusnak og er løst basert på Simulacron-3, en roman fra 1964 skrevet av Daniel F. Galouye.
Handlingsreferat
I 1999 i Los Angeles eier Hannon Fuller en bedrift verdt flere milliarder dollar. Hun er oppfinner bak en nylig fullført virtual reality-simulering fra 1937 i Los Angeles, fylt med simulerte mennesker som ikke er klar over at de egentlig bare er dataprogrammer. Når Fuller blir myrdet, blir hans venn og protegé, Douglas Hall, som også er arving til bedriften, politiets hovedmistenkte. Bevisene mot ham er så sterke at selv Douglas Hall begynner å tvile på hans egen uskyld. Hall blir avhørt av LAPD-etterforsker Larry McBain. Hall møter også Jane Fuller, datteren til Hannon Fuller, som er opptatt med nedleggelsen av det nye VR-systemet, og blir forelsket i Jane Fuller.
Jane Fuller forklarer endelig sannheten for Hall: Hans verden er en av veldig mange virtuelle verdener, men den er den eneste hvor en av beboerne har utviklet en virtuell verden selv. Jane Fuller lever i den virkelige verden utenfor 1990-talls simuleringen. Etter Fullers død gikk hun inn i den virtuelle versjonen, og forsøkte å stenge den simulerte virkeligheten fra 1937. Whitney går inn i simuleringen i 1937, med kroppen til bartender Jerry Ashton som har kidnappet Ferguson (Halls identitet fra 1937) og bundet ham i bagasjerommet på en bil. Når Whitney blir drept i en bil-ulykke inne i simuleringen i 1937, tar Ashtons bevissthet kontroll over Whitneys kropp på 1990-tallet og tar Hall som gissel.
Hall forteller Ashton at han ikke befinner seg i den virkelige verden, og at de begge er produkter av en VR-simulering. Hall tar Ashton til stedet hvor han ble skapt: Et data-laboratorium. David overtar kontrollen over Hall igjen, for å drepe Ashton og forsøker deretter å voldta og myrde Jane. Men Jane blir reddet av etterforsker McBain, som skyter og dreper David. McBain har på dette tidspunktet innsett sannheten om hans egen virtuelle virkelighet.
Davids død som Hall i 1990-tallets simulering gjør at Halls kunstige bevissthet kan ta kontroll over Davids kropp i den virkelige verden. Han våkner i år 2024, koblet til et VR-system. Hall kobler fra systemet og finner Jane og hennes far, den virkelige Hannon Fuller, og ønsker å fortelle dem om VR-simuleringen før hele tidslinjen blir ødelagt.
Pungent Point
Pungent Point er et lavt nes av mørk lava som ligger helt øst på Zavodovski Island i Sør-Sandwichøyene. Navnet ble gitt av United Kingdom Antarctic Place-Names Committee (UK-APC) i 1971 og refererer til den skarpe lukten (pungent på engelsk) av de vulkanske gassene som siver ut på denne øya.
Husvatnet
Husvatnet er et vatn som ligger i Ballangen sentrum.
Det har siden 2010 blitt et populært turområde, hvor noen ildsjeler fra bygda har skaffet ressurser fra kommunen og ordnet skøytebane, broer og benker i området. I tilknytning til Husvatnet er det også laget turløyper, som er tilrettelagt for funksjonshemmede.
Kreuzberg (Berlin)
Kreuzberg er en 66 meter høy ås i Berlin. Den har gitt navn til ortsteilen Kreuzberg og dessuten den administrative bydel Friedrichshain-Kreuzberg.
Historie
De eldste skriftlige kilder hvor Kreuzberg nevnes er fra 1290. Historisk er åsen kalt Sandberg, Runder Weinberg og Tempelhofer Berg. Fra 1400-tallet ble det dyrket vin på åssidene av Kreuzberg, men en streng vinter i 1740 ødela vinstokkene. Tradisjonen ble ikke tatt opp igjen før ca 200 senere, og fra 1968 dyrkes vindruen Kreuz-Neroberger på stedet.
Øverst på Kreuzberg ble 19. september 1818 nedlagt grunnsteinen for det tyske nasjonalmonumentet til minne om befrielseskrigene mot Frankrike fra 1813 til 1815. Minnesmerket er utført av Karl Friedrich Schinkel.
Hillbreen
Hillbreen er en bred isbre i Antarktis. Den flyter mot de vestlige og sentrale deler av Spaatz Island, ved sørsiden av Ronne Entrance.
Breen ble kartlagt av U.S. Geological Survey (USGS) fra landmålinger og flyfotografi tatt av U.S. Navy i 1961–66, og ble navngitt av Advisory Committee on Antarctic Names etter Lennie J. Hill, en topografisk ingeniør i USGS som var medlem av landmålingsgruppen i Marie Byrd Land i 1967–68.
Hadir Mekhimar
Hun representerte Egypt under Sommer-OL 2016 i Rio de Janeiro, der hun ble nummer 49 i 10 meter luftrifle.
Sergej Kutsjerjanu
Sergej Mikhajlovitsj Kutsjerjanu, russisk Сергей Михайлович Кучеряну (født 30. juni 1985, Moskva) er en russisk friidrettsutøver som konkurrerer i stavsprang. Han representerte landet sitt under Sommer-OL 2012 i London, der han ble utslått i kvalifiseringen i stavsprang.
Joseph Pierre Aimé Marie Doré
Joseph Pierre Aimé Marie Doré (født 26. september 1936 i Grand-Auverné i Frankrike) er en fransk katolsk teolog og emeritert erkebiskop av Strasbourg.
Bakgrunn
Foseph Doré ble født i departementet Loire-Atlantique. Han begynte studiene i katolsk teologi ved Institut Catholique de Paris, etterfulgt av studier i Roma og i Münster, hvor han også fulgte forelesninger av professor Joseph Ratzinger, senere pave Benedikt XVI.
Prest
Etter å ha mottatt sin doktorgrad mottok han prestevielsens sakrament i Nantes i 1961. Ett år etter sluttet han seg til sulpicianerne.
Han var så professor og rektor ved seminaret i Nantes i seks år og deretter ti år ved Séminaire des Carmes i Paris. Siden 1971 underviste han ved Institut Catholique de Paris, hvor han var dekan fra 1988 til 1994.
I 1993 ble han utnevnt til president for Det internasjonale akademi for religionsvitenskap i Brussel og medlem av Den internasjonale kommisjon for forberedelsen av det hellige år 2000.
Erkebiskop av Strasbourg
Den 2. september 1997 ble han utnevnt til erkebiskop av erkebispedømmet Strasbourg av pave Johannes Paul II. Han ble bispeviet den 23. november 1997 i katedralen i Strasbourg av sin forgjenger erkebiskop Charles Amarin Brand; medkonsekrerende var Émile Marcus, erkebiskop av Toulouse, Walter Kasper, biskop av Rottenburg-Stuttgart.
Erkebiskop Doré deltok fra 2001 i en gruppe likesinnede prelater som møttes årlig i januar fra 1995 til 2006 i Sankt Gallen i Sveits for å diskutere reformer med hensyn til utnevnelsen av biskoper, kollegialitet, bispekonferansene, pavens primat, og seksualmoral; de var ikke enige i alt og ethvert men de delte den oppfatning at kardinal Joseph Ratzinger ikke var den slags kandidat de håpet å se valgt ved det neste pavevalget.
Den 25. august 2006 innvilget pave Benedikt XVI hans anmodning om helsemotivert avskjed. Doré fortsatte imidlertid å lede erkebispedømmet som apostolisk administrator frem til innsettelsen av sin etterfølger, Jean-Pierre Grallet den 13. mai 2007.
Publikasjoner
Redaktør: Forfatter:
Episkopalgenealogi
Hans episkopalgenealogi er:
Bonaparte
Bonaparte kan sikte til:
Fabian Leimlehner
Fabian Leimlehner (født 17. september 1987) er en østerriksk turner som spesialiserer seg i apparatturn. Under Sommer-OL 2012 i London representerte han landet sitt, der hans beste resultat var nummer 49 i skranke.
Malaysias sentralbank
Malaysias sentralbank (Bank Negara Malaysia) er sentralbanken i Malaysia.
Den ble etablert 26. januar 1959, etter at sentralbankloven ble vedtatt i 1958. Sentralbankloven definerer følgende målsettinger:
Banken skal handle til landets beste, uten å ta hensyn til eget økonomisk overskudd. For å nå sine mål må de også sørge for økonomisk vekst, lav arbeidsledighet, lav inflasjon, en fornuftig balanse i landets betalingsbalanse overfor utlandet, samt å utrydde fattigdom og restrukturere samfunnet.
Sentralbanksjef er Nor Shamsiah Mohd Yunus pr 1. juli 2018. Hun har vært fungerende sentralbanksjef siden september 2010 pa 2016.
Noah Bowman
Noah Bowman (født 8. mai 1992) er en canadisk freestylekjører som konkurrerer i halfpipe. Han representerte landet sitt under Vinter-OL 2014 i Sotsji, der han ble nummer 5.
Under Vinter-OL 2022 i Beijing, ble han nummer 4.
Andrew Bree
Andrew Bree (født 16. mars 1981) er en irsk svømmer.
Han representerte Irland under Sommer-OL 2008 i Beijing, hvor han ble utslått i forsøkene på 100 meter bryst.
Åmotdammen
Åmotdammen er et vann i Østmarka, på grensa mellom Lørenskog og Rælingen kommuner i Viken. Det ligger to kilometer sørvest for Blystadlia, 253 meter over havet. Vannet er rundt to kilometer langt, og har et areal på 0,15 km². Det har utløp mot nord, til Bårlibekken i Fjellhamarelvas nedbørfelt. Åmotdammen er et mye brukt område for sportsfiske og friluftsliv, og det er anlagt badeplasser rundt vannet.
Vannet har navn etter Åmot-gårdene, som ligger ved samløpet (åmotet) mellom Nitelva og Leira. Skogen som lå til gårdene strakte seg mot sørvest innover Østmarka, og ved Åmotdammen hadde de ei sag. For å sikre vannføringen til saga ble vannet demmet opp til 6 meter over normal vannstand. Fram til 1982 var Åmotdammen drikkevannskilde for Skedsmo.
Jiří Jedlička
Jiří Jedlička (født 5. februar 1987) er en tsjekkisk svømmer.
Han representerte Tsjekkia under Sommer-OL 2008 i Beijing, hvor han ble utslått i forsøkene på 100 meter bryst.
Kategoria Superiore 2021–2022
Kategoria Superiore 2021–2022, var den 83 offisielle sesongen, eller 86 sesongen av den albanske topp divisjonen (inkludert 3 uoffisielle under 2. Verdenskrig). Sesongen begynte 11. september 2021 og avsluttet 26. mai 2022. Regjerende mestere Teuta klarte ikke å forsvare tittelen og vant sitt 26 seriemesterskap.
Nedrykks kvalifisering
Egnatia vant og beholdt plassen.
Microrchestia similis
Microrchestia similis er en art i slekten Microrchestia innenfor tangloppefamilien av ordenen Senticaudata, som inngår i gruppen av amfipoder.
Da damene dro
Da damene dro er en norsk dokusåpe som gikk på TV 2 fra 2009. Serien handlet om livet på Husøy i Troms, der alle familiefedrene måtte bli igjen og passe hus og unger – mens mødrene dro på en tidagers sydenferie.
Premieren ble sett av 856 000 og hadde en markedsandel på 48 prosent.
Axel Urne
Axel Urne (- 1577) var en dansk lensmann (lensherre) og riksråd.
Han var sønn av Knud Jørgensen Urne Søgård og Årsmarke (d. 1543) og Inger Walkendorff (d. 1555). I 1529 ble han immatrikuleret ved Københavns Universitet, senere studerte han i Frankrike og Tyskland. Urne bekledte i flere år stillingen som sekretær i Christian IIIs kanselli. I 1547-60 var han lensmann på Lyse kloster i Norge. I 1565 mottok han Tønsberg len i pant fra Frederik II som vederlag for de krigsutgifter han hadde kausjonert for. To år senere ble han riksråd og rikskansler, men ble fratatt embeter og len på grunn av rot i regnskapene.
Sine siste år levet han på Søbygård. Han lot oppføre et gravkapell i Nørre Søby kirke, som han senere ble bisatt i. Urne var gift to ganger, først med: Anne Jensdatter Rosensparre, heretter med Birthe Knudsdatter Rud (d. 1573).
Jeremy Scott
Jeremy Scott (født 1. mai 1981) er en amerikansk friidrettsutøver som konkurrerer i stavsprang. Han representerte landet sitt under Sommer-OL 2012 i London, der han ble utslått i kvalifiseringen i stavsprang.
Esther Barrugués
Esther Barrugués (født 16. mai 1980) er en andorransk skytter som konkurrerer i rifle.
Neometanastes
Neometanastes er en slekt av biller som hører til familien skarabider (Scarabaeidae). Denne slekten blir regnet til underfamilien hornbiller (Dynastinae), og omfatter bare én kjent art.
Utbredelse
Arten er utbredt på Molukkene.
Valentin Preda
Valentin Preda (født 24. mai 1985) er en rumensk svømmer.
Han representerte Romania under Sommer-OL 2008 i Beijing, hvor han ble utslått i forsøkene på 100 meter bryst.
Gesunda
Gesunda er et tettsted i Mora kommune i Dalarnas län i landskapet Dalarna i Sverige. I 2010 hadde tettstedet 229 innbyggere.
I’m a Loser (Beatles-sang)
«I'm a Loser» er en sang av The Beatles som ble skrevet av John Lennon, men offisielt kreditert Lennon/McCartney. I Storbritannia ble den først utgitt 4. desember 1964 på albumet Beatles for Sale. I USA ble den utgitt 15. desember 1964 på Beatles '65. Sangen var en av kandidatene til å bli en singel høsten 1964 helt til «I Feel Fine» ble valgt i stedet. Bob Dylan var inspirasjonen da Lennon skrev sangen.
Innspilling
The Beatles spilte inn «I'm a Loser» 14. august 1964 i Abbey Road Studios. Tagning fire ble brukt til videre pålegg. Firesporsteip ble brukt. De spilte inn grunnkompet på spor 1 som besto av trommer, bass, akustisk gitar og elektrisk gitar. Ringo Starr la på tamburin og George Harrison sologitar på spor 2. Vokal på spor 3 og mer vokal samt munnspill på spor 4.
«I'm a Loser» versjoner fremført i BBC Radio
Versjonen fra Top Gear/Saturday Club programmene, ble valgt ut til utgivelsen av Live at the BBC (utgitt 1994). Den utgaven ble spilt på radio cirka en uke før utgivelsen av Beatles for Sale. BBC 1965-utgaven har ikke blitt utgitt offentlig, men har havnet på bootlegs. Det spesielle med sistnevnte versjon er at Lennon synger «beneath this wig I am wearing a tie» i stedet for «beneath this mask I am wearing a frown».
3. oktober 1964 var gruppen i The Granville Studio i London for å spille tre sanger foran et publikum. Dette ble filmet for det amerikanske TV-programmet Shindig. Publium besto kun av medlemmer fra deres offisielle Beatles Fan Club. De spilte blant annet «I'm a Loser» som ikke var offentlig utgitt verken da eller fire dager senere da programmet ble sendt på TV i USA. Ellers ble «I'm a Loser» spilt av The Beatles på sin sommerturne i Europa i juni/juli 1965.
Daniel Corral
Daniel Corral Barrón (født 25. januar 1990) er en meksikansk turner som spesialiserer seg i apparatturn. Under Sommer-OL 2012 i London representerte han landet sitt, der hans beste resultat var nummer 5 i skranke.
Under Sommer-OL 2020 i Tokyo som ble arrangert i 2021 deltok han i kvalifiseringen uten å klare å kvalifisere seg til noen finaler.
1980 (album)
1980 er et musikkalbum med Veslefrikk, utgitt i 1980.
Jonas Grønner
Jonas Grønner (født 11. april 1994) er en norsk tidligere fotballspiller.
Karriere
Han debuterte i Tippeligaen for Brann mot Sogndal den 16. mai 2012, og signerte sin første proffkontrakt for klubben to uker senere, den 31. mai 2012.
Jonas Grønner gjorde seg bemerket da han som 16-åring spilte to kamper fra start i NM 2010, først mot Arna-Bjørnar og deretter mot Fyllingen. Han ble da en av de yngste spillerne noensinne som spilte for Branns a-lag. Grønner var sentral da Branns guttelag spilte seg frem til finalen i NM samme år. Han etablerte seg også på det norske G16-landslaget og spilte åtte kamper der. Han var kaptein på både klubb- og landslag.
I slutten av 2011 ble han plassert på Branns b-liste, noe som betydde at han kunne spille kamper i Tippeligaen selv om han ikke hadde profesjonell kontrakt med klubben. Han fikk likevel ikke debutere denne sesongen. Neste sesong ble han igjen plassert på b-listen, og fikk sin debut som innbytter i Branns 5–0-seier over Sogndal den 16. mai. Femten dager senere signerte han sin første profesjonelle kontrakt med klubben, som strakk seg ut 2013-sesongen.
Den 12. januar 2013 forlenget Grønner kontrakten sin til å vare ut 2015-sesongen.
Den 27. juli 2013 ble Grønner lånt ut til den islandske klubben Knattspyrnufélag Reykjavíkur. Avtalen varte ut 2013-sesongen. Grønner spilte ni kamper på Island, og ble en del av laget som vant Úrvalsdeild 2013.
I 2022 begynte han som ekspertkommentator i Warner Bros. Discovery Norway.
Łukasz Michalski
Łukasz Michalski (født 2. august 1988) er en polsk friidrettsutøver som konkurrerer i stavsprang. Han representerte landet sitt under Sommer-OL 2012 i London, der han ble nummer 11 i stavsprang.
Enric Palomar
Enric Palomar (født 1964 i Badalona) er en spansk komponist. Han studerte ved Barcelona Conservatory under Benet Casablancas og Joan Albert Amargós.
Hans verk Interludio Alegórico (dedikert til Claude Debussy) fikk hederlig omtale ved the Xth Composition Awards, organisert av myndighetene i Catalonia, Spania. Han har skrevet mange kammerspill for ulike ensembler og solister, for eksempel operaene Ruleta, med en libretto av Anna Maria Moix og Rafael Sender, som hadde premiere på Mercat de les Flors, Barcelona, i 1998, og Juana, basert på livet til Juana I av Castile, med en libretto av Rebecca Simpson, som hadde premiere på Oper Halle, Tyskland, in 2005, og som senere ble fremført på Teatre Romea, Barcelona og Staatstheater Darmstadt i Tyskland.
Operahuset i Barcelona, Gran Teatre del Liceu, leiet han inn for å komponere La cabeza del Bautista, basert på Ramón Maria del Valle-Incláns stykke med samme navn. Stykket hadde premiere den 20. april 2009.
Den spanske Nasjonalballetten, Ballet Nacional de España, fikk Palomar til å komponere stykket Negro Goya, en ballett baset på Goyas siste verk. Premieren var i juli 2011. I 2011 hadde han også premiere med sin første Piano Concerto (med Iván Martín som pianosolist) og Beceroles (et oratorium) på Auditori, Barcelona.
Palomar er også interessert i jazz og populærmusikk, spesielt flamenco, og er aktiv som komponist, arranger og dirigent. Blant stykkene hans er Lorca al piano en sigøyner-suite for fire pianoer, perkusjon, vokal (flamenco og opera) og dans. Han har samarbeidet med flamencosangeren Miguel Poveda i "Poemas del exilio" hvor Palomar skrev musikken til dikt av Rafael Alberti. "Poemas del exilio" ble premiert med the City of Barcelona Prize.
2020 i Kambodsja
Begivenheter i året 2020 i Kambodsja.
Marcelo Djian
Marcelo Kiremitdjian (født 22. mars 1965), kjent som Marcelo Djian eller bare Marcelo, er en brasiliansk tidligere fotballspiller.
Brynjulf Stige
Brynjulf Stige (født 15. januar 1958) er en norsk professor i musikkterapi.
Zeti Akhtar Aziz
Dr. Zeti Akhtar Aziz (født 27. august 1947 i Johor Bahru) er en malaysisk økonom. Hun har vært sentralbanksjef for Malaysias sentralbank (Bank Negara Malaysia) siden mai 2000, men hadde da vært fungerende sentralbanksjef siden september 1998, da Malaysia var midt i sin økonomiske krise. Hun overtok etter Ali Abul Hassan bin Sulaiman.
Brynjulf Stige
Han er professor ved Griegakademiet – Institutt for musikk ved Universitetet i Bergen, samt forskningsleder ved GAMUT, Griegakademiets senter for musikkterapiforsking, UiB og Uni Research Helse.
Zeti Akhtar Aziz
Hun har jobbet i sentralbanken siden 1985, og har hatt flere lederposisjoner før hun ble sentralbanksjef, og hun har jobbet innen både penge- og finanspolitikk og forvaltning av valutareserver. Hun ble utnevnt til styresekretær i 1988, og jobbet ved bankens London-kontor i perioden 1989–94, da hun flyttet tilbake og fikk stillingen som sjefsøkonom.
Som sentralbanksjef er hun bl.a. ansvarlig for å utvikle en islamsk modell for økonomisk politikk, og hun har ledet en 10-årsplan med økonomiske reformer for Malaysia. Hun har også fått endret pengepolitikken over fra en fastkurspolitikk til en politikk med flytende valutakurs.
Brynjulf Stige
I 1988 var han første leder for musikkterapiutdannelsen på Sandane i Sogn og Fjordane, og han ledet arbeidet med overflytting av dette fagmiljøet til Universitetet i Bergen i 2006. Han etablerte Nordic Journal of Music Therapy i 1992 og Voices: A World Forum for Music Therapy i 2001. I 2006 tok han initiativ til etablering av GAMUT, og har siden vært forskningsleder for senteret.
Zeti Akhtar Aziz
Før hun begynte i sentralbanken jobbet hun som forsker ved South East Asian Central Banks (SEACEN) sitt forsknings- og treningssenter, der hun forsket på økonomisk politikk og reformer i Sørøst-Asiaregionen.
I tillegg til sin stilling som sentralbanksjef sitter hun som én av åtte personer i Khazanah Nasional Berhad, som er regjeringens investeringsselskap, som forvalter Statens midler.
Brynjulf Stige
I 2016 ble han valg inn i Det Norske Videnskaps-Akademi i gruppe for kulturfag og estetiske fag
Marcelo Djian
Marcelo gikk gradene hos, hvor han gjorde sin entre på seniorlaget noen uker før han fylte 21 år. Året etter etablerte han seg på laget i en sesong klubben vant delstatsmesterskapet for São Paulo. I 1990 hjalp han klubben vinne det brasilianske seriemesterskapet.
Under Sebastião Lazaronis landslagsledelse fikk Marcelo sin landslagsdebut for i mai 1989 i en vennskapskamp mot. Marcelo fikk én ytterligere opptreden i landslagdrakten i en vennskapskamp mot i april 1992 under Carlos Alberto Parreiras landslagsledelse.
I 1993 ble han kjøpt av den franske klubben, hvor han spilte fram til 1997. Som representant for Lyon, assisterte han senere i en rekke overganger for brasilianske spillere til klubben.
Da han returnerte til brasiliansk klubbfotball med i 1997, ble han kjent videre som Marcelo Djian, for å unngå sammenblanding med lagkamerat Marcelo Ramos. Djian er en forkortelse av hans armenske etternavn Kiremitdjian. Etter et vellykket opphold hos Cruzeiro, avsluttet han karrieren hos.
Vattnäs
Vattnäs er et tettsted i Mora kommune i Dalarnas län i landskapet Dalarna i Sverige. I 2010 hadde tettstedet 294 innbyggere.
Vasilis Tsolakidis
Vasilios Tsolakidis (gresk: Βασίλειος Τσολακίδης; født 9. september 1979) er en gresk turner som spesialiserer seg i apparatturn. Under Sommer-OL 2012 i London representerte han landet sitt, der hans beste resultat var nummer 6 i skranke.
Her Greatest Love
Her Greatest Love er en amerikansk stumfilm fra 1917, regissert av J. Gordon Edwards.
Père Marie-Benoît
Marie-Benoît Péteul (opprinnelig Piere Péteul, født 30. mars 1895 i Le Bourg-d’Iré i département Maine-et-Loire i Frankrike; død 5. februar 1990 i Angers) var en fransk katolsk prest tilhørende kapusinerordenen. Han ble kjent under sitt ordensnavn (padre Maria Benedetto og père Marie-Benoît) foruten ved tilnavnet Père des juifs («jødenes fader»).
Under andre verdenskrig hjalp han rundt 4000 jøder i Sør-Frankrike med å flykte til Spania, Sveits eller til Italia. Senere ble han medlem og så president for den jødiske velferdsorganisasjon DELASEM (Delegazione per l’Assistenza degli Emigranti Ebrei).
Poul Schlüter
Poul Holmskov Schlüter (født 3. april 1929 i Tønder i Sønderjylland, død 27. mai 2021) var en dansk politiker. Han var den ledende konservative politiker i Danmark fra 1970- til 1990-årene, og som Danmarks statsminister fra 1982 til 1993 var han blant landets lengst sittende regjeringssjefer. Poul Schlüter er den eneste konservative statsminister etter systemskiftet.
Schlüters regjeringsperiode forbindes med økonomisk vekst, men også vanskelige samarbeidsforhold i Folketinget. Schlüters borgerlige «firkløverregjering» førte en offentlig sparepolitikk for å redusere utenlandsgjelden og statsunderskuddet. Hjulpet av en internasjonal høykonjunktur klarte regjeringens såkalte gjenopprettingspolitikk å redusere arbeidsledigheten, forbedre handels- og betalingsbalansen, og stabilisere rentene og inflasjonen. Han klarte også å bryte opp den såkalte fotnotepolitikken, der Danmark tok avstand fra beslutninger i NATO. Schlüter var en pragmatiker, en slagferdig debattant og en dyktig taktiker, både innad i regjeringen og i møte med opposisjonen. Han gikk av som følge av den såkalte tamil-saken.
Schlüter forlot i 1994 sin plass i Folketinget, hvor han hadde sittet siden 1964. Han lot seg i stedet velge til medlem av Europaparlamentet med et rekordhøyt stemmetall. Han søkte ikke gjenvalg i 1999.
Familie, utdannelse og yrke
Han vokste opp i et dansksinnet hjem i Tønder og Haderslev i Sønderjylland. Foreldrene var Johannes Schlüter (1899–1965) og Else Holmskov (1904–2002), som drev grossist- og butikkhandel i sjokolade og sukkervarer.
Han gikk katedralskolen i Haderslev og studerte deretter jus ved Aarhus Universitet og Københavns Universitet. I 1957 ble han advokatfullmektig i København, og i 1960 åpnet han sin egen advokatforretning. Han fikk også møterett for Højesteret.
Han giftet seg første gang i 1963 med Majken Steen-Andersen. De fikk tre barn, men paret gikk fra hverandre i 1978. I 1979 giftet han seg med gymnaslærer Lisbeth Povelsen, som i 1988 døde av kreft. I 1989 giftet han seg på nytt med tidligere ballettdanser og instruktør Anne Marie Vessel.
Han bodde i mange år på Frederiksberg.
Ungdomspolitikk og Folketinget
Schlüter ble tidlig involvert i politisk arbeid, og som gymnasiast var han formann i Haderslev Konservativ Ungdom. Videre var han formann i Konservativ Ungdom og medlem av Konservative Folkepartis hovedstyre 1952–1955, medlem av ungdomkommisjonen og dens forretningsutvalg i 1950 samt delegat til World Associations of Youths verdenskongresser i 1951 og 1954. Som 24-åring ble han i 1953 nominert som konservativ kandidat til Folketinget fra Sønderjylland. Schlüter deltok i Junior Chambers internasjonale arbeid, deriblant som formann i Junior Chamber Denmark i 1961 og visepresident i Junior Chamber International i 1962.
Fra 1964 til 1971 var han valgt til Folketinget fra den sønderjyske storkretsen, som offisielt het Haderslev med flere amters amtskrets. Fra 1971 til 1994 var han valgt fra Københavns amtskrets.
I årene som fulgte hadde han verv som delegat til FNs generalforsamling i 1965, formann i Dansk Samråd for Forenede Nationer 1966–1968, medlem av det utenrikspolitiske utvalg, av radiorådet og dettes programutvalg i 1968, medlem av Europarådet 1971–1974, leder av Danmarks delegasjon til Nordisk råd samt medlem av Nordisk råds presidium 1978–1979. I 1966 var han kandidat til vervet som borgermester i Gladsaxe kommune, som utfordrer til den sittende Erhard Jakobsen, men til tross for konservativ fremgang ble Jakobsen sittende med støtte fra Socialistisk Folkeparti. Schlüter var imidlertid viseborgermester i kommunen frem til 1971.
I begynnelsen av 1970-årene ble Konservative Folkeparti svekket av en intern maktkamp om partiets ledelse og politikk; fremst i spliden stod formann Erik Haunstrup Clemmensen og politisk leder Erik Ninn-Hansen. Ved folketingsvalgene i 1973 og 1975 gikk partiet tilbake med henholdsvis 15 og 6 mandater (til henholdsvis 16 og 10 mandater) og nådde et historisk bunnivå med 5,5 % av stemmene i 1975. Våren 1974 ble striden avsluttet med at hovedpersonene avtalte å forlate sine verv. Schlüter, som igjen hadde vært medlem av hovedstyret siden 1971, overtok begge verv og forble i dem inntil 1993, med unntak av avløsningen som partiformann ved Ib Stetter i perioden 1977–1981. Konservative Folkeparti var sterke tilhengere av dansk EF-medlemskap i 1973 og var særlig opptatt av den økonomiske krisen som rammet Danmark i 1970-årene.
Statsminister
I 1981 innkasserte de ikke-sosialistiske partiene svært oppløftende resultater, for Konservative Folkepartis vedkommende med 14,5 % av stemmene og 26 mandater. Schlüter dannet regjering sammen med Venstre, Centrum-Demokraterne og Kristeligt Folkeparti i 1982. I 1984 gjorde partiet sitt hittil beste valg med 23,4 % av stemmene og 42 mandater. I Schlüters regjeringstid sank arbeidsledigheten frem til 1988, handels- og betalingsbalansen ble bedret, mens rentene og inflasjonen ble halvert og stabilisert. I 1991 ble det også gjennomført en generell senking av inntektsskatten. Den økonomiske politikken ble preget av mange kompromisser, ettersom Schlüter styrte gjennom en nesten sammenhengende parlamentarisk krise. I ettertid blir Schlüter husket for sin pragmatiske orientering, i denne forbindelse også for uttalelsen om at «ideologi er noget bras.»
Fra 1984 sank regjeringspartienes oppslutning ved hvert valg, og i 1988 fortsatte Schlüter som statsminister for en regjering utgått av Det Konservative Folkeparti, Venstre og Radikale Venstre. Etter valget i 1990 trakk Radikale Venstre seg ut, men regjeringen fortsatte som en topartiregjering frem til den gikk av i 1993 på grunn av høyesterettsdommer Mogens Hornslets rapport om tamilsaken. Schlüter var da den lengstsittende danske statsminister siden Thorvald Stauning. Tidligere justisminister Erik Ninn-Hansen ble i riksrett i 1995 funnet skyldig i en ulovlig stans i familiegjenforeninger for tamiler i årene 1987–1989. Også senere justisminister H.P. Clausen og statsminister Schlüter ble kritisert for å ha gitt Folketinget villedende og uriktige opplysninger.
Senere politisk virke
Etter regjeringens avgang i 1993 valgte Schlüter også å trekke seg som politisk leder og formann i Konservative Folkeparti. Året etter utløp mandatperioden i Folketinget, hvor han ikke søkte gjenvalg, og han ble i stedet valgt til Europaparlamentet med et rekordhøyt stemmetall sommeren 1994. Han var visepresident i parlamentet frem til 1997, og i 1999 gav han seg også her.
Vinäs
Vinäs er et tettsted i Mora kommune i Dalarnas län i landskapet Dalarna i Sverige. I 2010 hadde tettstedet 329 innbyggere.
Charles Lucien Bonaparte
Charles Lucien Jules Laurent Bonaparte (født 24. mai 1803 i Roma, død 29. juli 1857 i Paris) var en fransk naturforsker og ornitolog. I 1840 arvet han tittelen prins av Musignano og Canino fra sin far Lucien Bonaparte, som var Napoleon Bonapartes yngre bror.
Karriere
Den 29. juni 1822 giftet han seg med sin kusine Zénaïde Laetitia Julie Bonaparte, (datter av Joseph Bonaparte og som gjennom sin mor, født Clary, var kusine til Norges og Sveriges konge Oscar I) i Brussel og deretter reiste de til Amerika for å bosette seg i Bordentown, New Jersey. Allerede før avreisen fra Europa hadde han oppdaget en tidligere ukjent fugl, nemlig Acrocephalus melanopogon, som ble beskrevet i 1823 av Temminck. Bonaparte fanget også inn et eksemplar av oseanstormsvale Oceanites oceanicus på sin reise over til statene. Vel fremme la han frem dokumentasjon om fuglen, men ble forbigått av den tyske ornitologen Heinrich Kuhl som to år tidligere hadde beskrevet arten.
Bonaparte begynte å oppdatere Wilsons American Ornithology, og det nye opplaget ble publisert mellom 1825 og 1833. Han samarbeidet med den da ukjente ornitologen John James Audubon, og i 1824 forsøkte han å få Audubon innvalgt i den amerikanske Academy of Natural Sciences, men ornitologen George Ord satte seg imot denne beslutningen.
I 1826 flyttet han sammen med sin familie tilbake til Europa. Han besøkte Tyskland hvor han traff Philipp Jakob Cretzschmar, og England, hvor han traff John Edward Gray som da var virksom på British Museum. I England traff han også Audubon igjen. I 1828 bosatte familien seg i Roma der han blant annet skrev et arbeide om komparativ zoologi og mellom 1832 og 1841 publiserte han sitt arbeide Iconografia della Fauna Italica om Italias dyreliv.
Charles Lucien sluttet seg i 1848 til et radikalt politisk parti, den pro-nasjonalistiske bevegelse og ble i 1849 dets representant fra provinsen Viterbo. Samme år ble han visepresident i parlamentet.
I 1849 ble han landsforvist fra Italia på grunn av sin innblanding i den italienske republikanske pronasjonalistiske bevegelsen, som måtte gi tapt da det italienske opprør ble slått ned i juli.
Bonaparte slo seg ned i Paris i 1850. Etter sin hustrus død, giftet han seg på nytt, med Donna Marie Said Testaferrata. Fra 1854 til sin død var han direktør for Jardin des Plantes, den botaniske have i Paris.
Han døde 54 år gammel i Paris i 1857.
I løpet av sitt liv beskrev han 181 fuglearter.
Jonas Andersson (svømmer)
Jonas Andersson (født 2. juni 1984) er en svensk svømmer.
Han representerte Sverige under Sommer-OL 2008 i Beijing, hvor han ble utslått i forsøkene på 100 meter bryst.
Sergej Mozjajev
Sergej Aleksandrovitsj Mozjajev, russisk Сергей Александрович Можаев (født 22. februar 1988) er en russisk freestylekjører som konkurrerer i skicross. Han representerte landet sitt under Vinter-OL 2014 i Sotsji, der han ble utslått i åttendedelsfinalen.
Procambarus steigmani
Procambarus steigmani  er en art av ferskvannskreps innenfor den artsrike slekten Procambarus, og den tilhører underslekten Girardiella som har en ganske stor utbredelse nord-sør i USA fra omtrent de store sjøene og vest for Appalachene gjennom Midtvesten ned mot Mexico, noe lengre vest enn hva underslekten Ortmannicus går.
Arten hører videre under familien Cambaridae (orden Reptantia) blant tifotkrepserene. Procambarus steigmani er en av anslagsvis 160 arter i slekten Procambarus. Akkurat denne arten lever bare i Collin County i delstaten Texas.
Venjan
Venjan er et tettsted i Mora kommune i Dalarnas län i landskapet Dalarna i Sverige. Tettstedet ligger ved elva Vanåns utløp i Venjansjön. I 2010 hadde tettstedet 295 innbyggere.